CELEX: 62022TN0116
Language: da
Date: 2022-03-03 00:00:00
Title: Sag T-116/22: Sag anlagt den 3. marts 2022 — Belavia mod Rådet

25.4.2022   
            
            
               DA
            
            
               Den Europæiske Unions Tidende
            
            
               C 171/42
            
         
      Sag anlagt den 3. marts 2022 — Belavia mod Rådet
      (Sag T-116/22)
      (2022/C 171/58)
      Processprog: engelsk
      
         Parter
      
      
         Sagsøger: Belavia — Belarusian Airlines AAT (Minsk, Belarus) (ved advokaterne N. Tuominen og L. Engelen)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets gennemførelsesafgørelse (FUSP) 2021/2125 af 2. december 2021 om gennemførelse af afgørelse 2012/642/FUSP om restriktive foranstaltninger på baggrund af situationen i Hviderusland (1) og Rådets gennemførelsesforordning (EU) 2021/2124 af 2. december 2021 om gennemførelse af artikel 8a, stk. 1, i forordning (EF) nr. 765/2006 om restriktive foranstaltninger over for Belarus (2) (herefter »de anfægtede foranstaltninger«) annulleres.
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om, at Rådet, ved at basere sig på de faktuelt ukorrekte grunde, der er angivet i de anfægtede foranstaltninger, til at udpege sagsøgeren, anlagde et åbenbart urigtigt skøn. Dette styrkes af den omstændighed, at sagsøgeren faktisk selv gav Rådet detaljerede oplysninger, der afkræftede grundlaget for udpegelsen forud herfor, da denne fik kendskab til, at falske nyhedsrapporter med sådanne oplysninger blev offentliggjort.
               
            
                  2.
               
               
                  Andet anbringende om, at de anfægtede foranstaltninger ikke opfylder det beviskrav, der gælder for vedtagelse af individuelle sanktioner. Rådet har ved at forsøge at anvende individuelle foranstaltninger til at nå målet om at begrænse en udenlandsk statsejet virksomheds erhvervsmæssige aktivitet og fortjeneste anvendt en ulovlig type foranstaltning.
               
            
         (1)  EUT L 430 I, s. 16
      
      
         (2)  EUT L 430 I, s. 1.